text: Jægere skal skyde endnu flere mårhunde
  21 februar 2018 kl. 15.09
  De danske mårhunde får overraskende mange hvalpe. Nu kan et helt nyt studie hjælpe i bekæmpelse af mårhunde, som er et skadedyr.
  
  Hans Erik Svart, specialkonsulent, Miljøstyrelsen: "Det er vigtig viden. På baggrund af den her undersøgelse er det vores anbefaling, at man skal bekæmpe mårhundene så intensivt som muligt i vinterhalvåret."
  Mårhunde er et relativt nyt dyr i Danmark. Før 1995 fandtes de ikke i landet.
  I dag regner man med, at der er mellem 2000 - 3000 mårhunde i Jylland. Nu har et specialestudie fra Københavns Universitet for første gang undersøgt mårhundenes reproduktion i Danmark, skriver Miljøstyrelsen på deres hjemmeside.
  Undersøgelsen viser, at den drægtige mårhund gennemsnitligt får 11 unger. Det er langt flere end man regnede med.
  Mange unger i  kombination med en lav dødelighed, og det at mårhunden allerede er kønsmoden, når den er ét år gammel, betyder at antallet hurtigt stiger meget kraftigt.
  - Det er vigtig viden. På baggrund af den her undersøgelse er det vores anbefaling, at man skal bekæmpe mårhundene så intensivt som mulig i vinterhalvåret. Det vil sige, før de bliver drægtige,siger Hans Erik Svart, specialkonsulent i Miljøstyrelsen og fortsætter:
  Hans Erik Svart, specialkonsulent, Miljøstyrelsen: "Når antallet af mårhunde stiger så hurtigt, så betyder det, at hvis man skyder to mårhunde i januar måned, så vil man ikke behøve at skulle bekæmpe 13 i maj måned for at holde bestanden nede,"
  - Når antallet af mårhunde stiger så hurtigt, så betyder det, at hvis man skyder to mårhunde i januar måned, så vil man ikke behøve at skulle bekæmpe 13 i maj måned for at holde bestanden nede. 
  I Danmark er mårhunden et invasivt dyr. Det betyder, at den ikke naturligt har hjemme i den danske natur, og at den påvirker naturen i negativ retning.
  Her i landet findes mårhunden kun i Jylland. Bestanden er formentlig dels efterkommere af tamme dyr, der er undsluppet fra fangenskab og dels mårhunde, der er indvandret fra Tyskland til Danmark.
  
  
  